Japonaiserie (Van Gogh)

Japonaiserie  ialah kata yang digunakan oleh pelukis pasca-impresionisme Belanda, Vincent van Gogh bagi menyatakan pengaruh lukisan Jepun.

Sebelum tahun 1854, perdagangan dengan Jepun dimonopoli orang Belanda dan barangan Jepun yang diimport ke dalam Eropah terhad kepada barang-barang tembikar dan sampang (lakuer). Konvensi Kanagawa menamatkan dasar luar Sakoku (Pemencilan) Jepun dan membuka ruang buat perdagangan antara Jepun dengan Eropah.

Para pelukis seperti Manet, Degas dan Monet, disusuli oleh Van Gogh, mula mengumpul cetakan blok kayu  berwarna-warni Jepun yang murah, yang disebut cetan ukiyo-e.  Buta beberapa waktu Vincent dan saudaranya Theo meniagakan cetakan-cetakan ini dan akhirnya mereka menghimpun ratusan cetakan (sekarang disimpan di Muzium Van Gogh, Amsterdam).

Dalam sebuah surat yang dikirim kepada Theo bertarikh lebih kurang 5 Jun 1888 Vincent berkata
Berkaitan dengan tempat tinggal di selatan, walaupun ia lebih mahal — Lihat, kita sukakan lukisan Jepun, kita sudah mengalami pengaruhnya — semua pelukis Impresionisme sama — [jadi mengapa tidak kita pergi ke Jepun], dalam kata lain, 
apakah yang sepadan dengan Jepun, selatan?  Jadi saya percaya yang masa depan lukisan baharu masih berada di selatan..

Sebulan kemudian beliau menulis, 
Semua karya saya sedikit sebanyak berlandaskan seni Jepun

Salinan-salinan cetakan Hiroshige 
Van Gogh menyalin dua cetakan Hiroshige.  Beliau mengubah warna dan menambah sempadan yang dipenuhi aksara-aksara kaligrafi yang dipinjam daripada cetakan-cetakan lain.

Nota

Rujukan 

Lukisan oleh Vincent van Gogh